Kamu bisa jelasin ke aku soal Spin (kugiran) dalam bahasa melayu?

Kumpulan Spin  merupakan sebuah kumpulan pemuzik dan penyanyi yang aktif di Malaysia.

Kumpulan ini menyampaikan lagu-lagu yang bercirikan balada, serta pop dan muzik hit rancak Melayu.

Sebelum tertubuhnya band yang bernama Spin ini, ahli band asal terdiri daripada Norazren Kamil (Azren), Aidelah Ahmad (Aidel), Amir dan Ali telah lama mengadakan persembahan di majlis kenduri kahwin sekitar Muar, Johor dan mereka mula aktif dalam bidang ini sejak umur mereka 15 tahun lagi.

Spin telah ditubuhkan pada 1998 oleh golongan remaja di usia yang muda secara peringkat permulaan malah ia terdiri daripada 2 kategori anggota kumpulan yang asal sebelum ia dikenali, dan ketika itu artis berkumpulan ini telah berada di bawah naungan studio rakaman iaitu Fantasia Music City. Dalam pada itu, kumpulan Spin ini terdiri daripada Achik yang berasal dari Seremban, Negeri Sembilan selaku teraju asal dan vokalis utama yang mengetuai kumpulan ini, manakala anggota Spin iaitu Aidel bermain di posisi gitaris, Azren selaku pemain gitar bass, manakala Ali sebagai pemain drum yang bergiat aktif sehingga tamat pada 2001. Mereka mula dikenali pada 1998 malah lagu yang cukup popular pada masa itu ialah dengan munculnya single pertama yang berjudul Dekat Disayang Jauh Dikenang ciptaan sepenuhnya oleh komposer Patrick Kamis, manakala mereka muncul dengan single kedua iaitu Mengusung Rindu, termasuklah single ketiga yang dimuatkan album pertama yang bertajuk Roda Roda Rindu iaitu lagu balada yang berjudul Insan Ku Sayang Kini Menghilang.

Selepas pengunduran mereka pada tahun 2001, anggota kumpulan Spin yang baru telah dibentuk iaitu mengekalkan Achik sebagai vokalis asal, manakala kemasukan anggota baru yang menjadi teraju utama bagi meneruskan perjuangan Spin, iaitu Ayie dijadikan selaku gitaris baru, Talhar atau Tal sebagai pemain dram serta Raymie sebagai pemain gitar bes yang baru bagi kumpulan Spin.

Kumpulan ini akhirnya telah membawa perubahan baru bagi industri muzik dan juga merupakan artis yang berprestij berjaya mencipta nama sejarah bagi dunia seni pada tahun 2003.

Selain itu, mereka terdahulunya telah muncul dengan album ketiga Spin iaitu Spin 3 Demi yang membawa lagu pop seperti Hadirlah Mustika, yang cukup sinonim dengan liriknya yang rancak dan juga pernah dicalonkan dalam rancangan realiti popular TV3, iaitu Muzik-Muzik 18 pada 2003.

Selain itu, mereka juga muncul dengan single kedua iaitu Di Mana Janjimu Dulu, dan single yang ketiga iaitu Sayangku Zarina juga dicipta dan dikenali pada masa itu malah ketiga-tiga single itu pernah digunakan untuk soundtrack dalam drama telemovie baru iaitu Demi arahan pengarah Zalie Salim yang diterbitkan oleh rakaman FMC.

Seterusnya, kumpulan ini telah mencipta album yang keempat iaitu Keranamu yang merupakan daripada album terakhir mereka yang muncul pada masa itu. Di samping itu, lagu yang dibawa oleh mereka ketika itu adalah single yang berjudul Janji Kita ciptaan sepenuhnya daripada komposer Eddie Hamid, serta single balada yang kedua bertajuk Engkaulah Ibu dan munculnya single mereka yang terbaru iaitu Untuk Kali Keduanya serta Mabuk Cinta yang ketika itu telah diperkenalkan pada awal tahun 2003 hasil sentuhan daripada komposer Aidit Alfian. Selepas kejayaan mereka, kumpulan ini akhirnya diiktiraf dan dinobatkan sebagai artis berkumpulan yang terbaik pernah dijulang sehingga bergiat aktif dalam akhir tahun 2005. Pada 17 April 2010, Achik meninggal dunia dalam satu kemalangan jalan raya di KM 14.7 Lebuhraya Kajang Seremban (Lekas) selepas beliau selesai menjalani program hiburan di ibu kota. Selepas kematian Allahyarham, kumpulan ini terus menyepi selama lima tahun akibat sebak dengan pemergian beliau dalam usia yang muda itu malah anggota yang lain juga tiada perancangan untuk mencari pengganti vokalis Spin bagi menerajui kumpulan tersebut.

Atas permintaan ramai, adik kandung kepada Allahyarham Achik iaitu Arwis Qarani Md. Shari, atau lebih mesra dengan panggilan Awis, dipilih sebagai vokalis yang menggantikan Achik selaku teraju utama bagi menyambung legasi tersebut. Kumpulan ini akhirnya muncul pada tahun 2015 dengan kemasukan 2 anggota baru: Shah selaku pemain drum bagi menggantikan Tal dan Fidaz sebagai gitaris kedua Spin. Mereka muncul dengan single terbaru iaitu Sakit Terpanah hasil ciptaan komposer Zul 2 By 2 pada akhir tahun lalu. Namun, selepas keluaran single tersebut pada akhir 2015, Aie, Shah dan Fidaz telah mengundurkan diri akibat perselisihan faham antara mereka. Kini, Awis dan Raymie merupakan anggota yang tinggal. Pada masa yang sama, mereka juga telah menerima kemasukan 3 daripada anggota baru: Afiz sebagai pemain drum, Jojo sebagai gitaris, dan Galang, iaitu gitaris kedua yang berasal dari Indonesia. Mereka mempunyai perancangan single baru yang akan keluar pada tahun 2017.